Home -- Aymara -- Perform a PLAY -- 051 (Two gifts)
51. Pä regalopa
Amigo 1: “¿Yat-tat cunjamäsquis amigosajja?”
Amigo 2: “Janiw waliquiti.”
Amigo 1: “Liwisiscaña uruy aruma phirupinipachawa uqhamarac jan unjtasiñjama.”
Amigo 2: “Nayar wal llaquisiyitu.”
Amigo 1: “Jesusan ucar apañasäspawa. Capernaum ucanquiwa. Jesusajj kollaspawa.”
Suma amigonacapinïnwa. Amigoparojj janiw armapcataynati. Mä iquiñaruw Jesusä ucar apapjjatayna. Ucampis khepaw puripjjatayna. Utajj cawqhantï Jesusajj parlascänjja wali phokhapinïnwa. Puncutpach jakejj phokhantatayna. Janiw cunjamats mantañjamacänti. Takeniw Jesusar ist’añ munapjjäna. Janiw qhitis jupjam Diosat cuentañ yatcänti.
Amigo 2: “Mayaw amuyta. ¿Uñjapjtat escalera techor maqhatiri?”
Amigo 1: “Amuyt’ cuntï lurañ muncta uca. ¡Ratuqui! ¡Lurañäni!”
Ankä escaleratwa techormaqhatapjjatayna wali amuyt’ampiw amigopar apcatapjjatayna. Mä juc’a jararapjjatayna ucatjj iquiñjja Jesusan cayuparuwa apakapjjatayna. ¿Jesusajj yanapaniti? Jesusajj uñtataynawa ucatsti uñcatataynawa. Uñjataynawa iyawsañanacapa ucat suchurusti saraquitaynawa:
Jesús: “Juchanacamajja perdonatäjjewa.”
Jesusajj perdón churatayna. Janiw qhitis ucj suycataynati. Mayninacajja chuymanacapanjja sataynawa: ¿Cunjamsa perdonaspajja? Diosaquiw ucj luraspa. ¿Janit amuyapcatayna Jesusajj Diosätapa? Jesusajj cuntï sapcänjja ucj yatïnwa.
Jesús: “¿Cuns chuymanacaman sasipctä? ¿Cunas juc’am jasaqui saña: juchanacamajja perdonatajjewa jan ucajj: Sartasim, iquiñam apjjarusim ucat sarjjam? Cunjamtï paypach lurquirisjja ucjj uñjapjjatawa.”
Ucat usutarujj sataynawa:
Jesús: “Jumar jismawa: ¡Sartasim! Iquiñam aptasim ucatstï utamar sarjjam.”
Chujuquïnwa. Suchojj unjtataynawa, sarthapitaynawa, sartataynawa, iquiñap apthapisitayna ucatsti ¡sarnakjjänwa!
Jesusajj c’umaräñ churatayna. Takeniwa Diosar yuspagarapjjatayna. Muspharata sapjjataynawa:
Marca: “Janiw cunapachas uqham uñjapjjerïcti.”
Jupajj regalos phokt’ataw sarjjäna. ¿Cunä pä jach’a regalsa Jesusat catokawayi? Kellkt’anepjjeta. Jaysanepjjämawa. Janipin armsimti: Jumarojj Jesusajj regalonac churañ muntam.
Uñstirinaca: Parliri, dos amigos, Jesús, marca
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn glg_Latn eng_Latn